36. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 242 της 24/24 Ιουλ. 1990 (ΦΕΚ Α΄ 99)  Τροποποίηση και συμπλήρωση των διατάξεων του Π.Δ. 224/1989 με σύσταση Τμήματος Υγειονομικού Ελέγχου. Έχοντας υπόψη: 1.Τις διατάξεις του άρθρ. 9 παρ. 10 του Νόμ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των Οργανισμών Τοπικής Αυτοδιοίκησης και άλλες διατάξεις» (ΦΕΚ 34Α). 2.Τις διατάξεις του άρθρ. 22 παρ. 3 του Νόμ. 1735/1987 «Προσλήψεις στο δημόσιο τομέα κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις» (ΦΕΚ 195Α). 3.Την αριθ. 326/1990 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εσωτερικών, Υγείας, Πρόνοιας και Κοινωνικών Ασφαλίσεων και Υφυπουργού Οικονομικών. 4.Την Υ.1035/1031336/820/0006Α/27.4.90 απόφαση του Πρωθυπουργού και του Υπουργού Οικονομικών για ανάθεση αρμοδιοτήτων       στους   Υφυπουργούς Οικονομικών (ΦΕΚ 291/Β΄/27.4.90), αποφασίζουμε: Άρθρο μόνο.-1.«Στις Διευθύνσεις Υγείας των Νομαρχιών Αθήνας, Ανατολικής Αττικής, Δυτικής Αττικής, Πειραιά, Θεσσαλονίκης, Αιτολοακαρνανίας, Αχαΐας, Ηρακλείου, Ιωαννίνων, Καβάλας, Λάρισας, Μαγνησίας, Μεσσηνίας, Σερρών, Έβρου, Ξάνθης και Ροδόπης, συνιστάται Τμήμα Υγειονομικού Ελέγχου». Η παρ. 1 αντικαταστάθηκε ως άνω από το άρθρ. 17, Π.Δ. 213/18-30 Μαΐου 1991 (ΦΕΚ Α΄ 80), (Διόρθ. Σφαλμ. στο ΦΕΚ Α΄ 89/21-6- 1991), κατωτ. αριθ. 45. 2.Οι αρμοδιότητες του Τμήματος αυτού είναι η εφαρμογή του υγειονομικού κανονισμού και των λοιπών υγειονομικών διατάξεων, καταργουμένης της περιπτ. (1) του Τμήματος Δημόσιας Υγιεινής του άρθρ. 3 Π.Δ. 224/1989 (ΦΕΚ 104/Α). 3.Του Τμήματος Υγειονομικού Ελέγχου προΐσταται υπάλληλος του κλάδου ΤΕ Εποπτών Δημόσιας Υγείας.   